### 6.      Beslutning om gennemførelse af valg til Ældreråd i efteråret 2017

**Åbent**

Sagsnr.: 326-2016-57827       J.nr.: 84.12.00           Dokumentnr.:
326-2016-401999

**Sagstype**

Beslutning.

**Resume og sagens baggrund**

Iflg. Lov om retssikkerhed og administration på det sociale
område, § 30-32, skal Kommunalbestyrelsen sørge for, at der nedsættes mindst ét
ældreråd, og at der afholdes valg til rådet mindst hvert fjerde år.
Kommunalbestyrelsen fastsætter i samarbejde med Ældrerådet regler for, hvordan
valget skal afholdes.

Det nuværende Ældreråd består af 13 medlemmer.

**Indstillinger**

Sekretariatschefen indstiller, at

* der afholdes valg til Ældrerådet i efteråret 2017, og at
  Ældrerådets funktionsperiode bliver 1. januar 2018-31. december 2021,
  svarende til Kommunalbestyrelsens funktionsperiode.
* valget gennemføres ved skriftlig afstemning pr. brev, hvor
  sidste frist for afstemning er den 24. oktober 2017 kl. 12.00
  (”valgdagen”). Den 31. oktober 2017 optælles stemmesedlerne, og
  valgresultatet offentliggøres.
* der nedsættes en valgbestyrelse til at forestå valget.
  Valgbestyrelsen består af 4 repræsentanter for det nuværende Ældreråd og 2
  repræsentanter fra administrationen.
* valgbestyrelsen bemyndiges til at fastlægge proceduren for
  og forestå afviklingen af valget, herunder udarbejdelse af tidsplan,
  blanketter, annoncer, procedure for afstemning på plejecentre m.v.

**Behandling**

Valgbestyrelsen Ældrerådsvalg 2017, Ældrerådet,
Økonomiudvalget, Kommunalbestyrelsen.

**Sagsfremstilling**

Iflg. Lov om retssikkerhed og administration på det sociale
område, § 30-32, skal Kommunalbestyrelsen sørge for, at der nedsættes mindst ét
ældreråd, og at der afholdes valg til rådet mindst hvert fjerde år.
Kommunalbestyrelsen fastsætter i samarbejde med Ældrerådet regler for, hvordan
valget skal afholdes.

Rådet består af mindst 5 medlemmer, der vælges ved direkte
valg, hvilket indebærer, at medlemmerne skal vælges som enkeltpersoner og ikke
som repræsentanter for politiske partier, interesseorganisationer m.v.

Det nuværende Ældreråd består af 13 medlemmer.

For hvert medlem kan vælges en stedfortræder, hvis der er et
tilstrækkeligt antal kandidater. Antallet af stedfortrædere kan ikke overstige
antallet af medlemmer. Det er ikke et krav, at den enkelte stedfortræder
knyttes personligt til et bestemt rådsmedlem.

Med mindre andet besluttes, betragtes kommunen som ét
valgdistrikt.

Personer, der har fast bopæl i kommunen, og som er fyldt 60
år på valgdagen, har valgret og er valgbare til Ældrerådet.

**Økonomiske konsekvenser**

Der afsættes penge i budget 2017 til afholdelse af valget.

**Valgbestyrelsen Ældrerådsvalg
2017s møde den 22. november 2016:**

Indstillingen anbefales med bemærkning, at brevstemmer, der
er indkommet senest den 30. oktober 2017 kl. 12.00, tages i betragtning, samt
at stedfortrædere ikke er personlige, men vælges ud fra stemmetal.

Det bemærkes, at gennemførelse af valget skønnes at koste
250.000 kr., jfr. tidligere valg.

**Administrativ bemærkning den 22. november 2016:**

Midlerne til gennemførelse af valget søges overført fra
uforbrugte midler fra budget 2016.

**Ældrerådets møde den 28.
november 2016:**

Anbefales med kommentar om, at Ældrerådet har 13 pladser,
men at der kun er valgt 12 medlemmer i indeværende periode.

**Økonomiudvalgets møde den 14.
december 2016:**

Anbefales inkl. Valgbestyrelsens samt administrative
bemærkninger.

Yan Andreasen er imod, idet han ønsker fremmødevalg.